અમદાવાદનાં સોલામાં લઠ્ઠાકાંડ થયા બાદ ગુજરાત પોલીસ પર દારૂબંધી મામલે માછલા ધોવાયા બાદ પોલીસ દ્વારા ઠેર-ઠેર દરોડા પાડીને દારૂ પકડવામાં આવી રહ્યો છે.તેવામાં બાવલુ પોલીસે કડીનાં મેરડા ગામની સીમમાંથી રાજસ્થાની પાસીંગની ટ્રકમાંથી કટીંગ થાય તે પહેલા જ રેઈડ કરીને રૂપિયા ૨૫.૬૫ લાખની કિંમતની ૧૪૮૦૮ નંગ બોટલ વિદેશી દારૂ ઝડપી પાડ્યો હતો.મૂળ રાજસ્થાનનાં હાલમાં પંજાબમાં રહેતાં ટ્રકચાલકની ધરપકડ કરી બાવલુ પોલીસે ટ્રક સહિત રૂપિયા ૩૭.૬૭ લાખનો મુદ્દામાલ કબજે કરીને દારૂની હેરાફેરીનાં નેટવર્ક અંગે તપાસ શરૂ કરી છે.